CELEX: 32013R1216
Language: et
Date: 2013-11-28 00:00:00
Title: Komisjoni rakendusmäärus (EL) nr 1216/2013, 28. november 2013 , millega kehtestatakse erand määruses (EÜ) nr 288/2009 sätestatud nende tähtaegade suhtes, mis ajaks liikmesriigid peavad esitama komisjonile strateegiad ja abitaotlused ning mis ajaks komisjon peab otsustama koolidele puuvilja jagamise kava raames antava abi lõpliku eraldamise üle

29.11.2013   
            
            
               ET
            
            
               Euroopa Liidu Teataja
            
            
               L 319/4
            
         KOMISJONI RAKENDUSMÄÄRUS (EL) nr 1216/2013,
   28. november 2013,
   millega kehtestatakse erand määruses (EÜ) nr 288/2009 sätestatud nende tähtaegade suhtes, mis ajaks liikmesriigid peavad esitama komisjonile strateegiad ja abitaotlused ning mis ajaks komisjon peab otsustama koolidele puuvilja jagamise kava raames antava abi lõpliku eraldamise üle
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 103h punkti f koostoimes artikliga 4,
   ning arvestades järgmist:
   
               (1)
            
            
               Komisjoni määruse (EÜ) nr 288/2009 (2) artikli 4 lõike 1 kohaselt peaksid liikmesriigid, kes taotlevad määruse (EÜ) nr 1234/2007 artikli 103ga lõikes 1 osutatud toetust ajavahemikuks 1. augustist 31. juulini, esitama komisjonile oma strateegia selle aasta 31. jaanuariks, mil kõnealune ajavahemik algab.
            
         
               (2)
            
            
               Kuna komisjon esitas Euroopa Parlamendile ja nõukogule ettepaneku uue määruse (millega kehtestatakse põllumajandustoodete ühine turukorraldus (ÜTK määrus)) (3) kohta, ning saavutas kaasseadusandjatega poliitilise kokkuleppe edaspidi kehtima hakkava ühise põllumajanduspoliitika üle, muutuvad alates 2014. aasta 1. jaanuarist koolidele puuvilja jagamise kavas olulised punktid, nimelt toetuse kogusummad ja kaasrahastamise määrad.
            
         
               (3)
            
            
               Kuna koolidele puuvilja jagamise kava uute eeskirjade kohaldamine algab 1. jaanuarist 2014, siis ei ole liikmesriikidel võimalik kohandada oma strateegiaid uue raamistiku kohaselt enne nende esitamise tähtaega.
            
         
               (4)
            
            
               Seega tuleks neil liikmesriikidel, kes soovivad koolidele puuvilja jagamise kava rakendada ka 2014/2015. õppeaastal, lubada üleminekumeetmena esitada ajavahemikku 1. augustist 2014 kuni 31. juulini 2015 hõlmavad strateegiad ja abitaotlused komisjonile hiljemalt 30. aprillil 2014.
            
         
               (5)
            
            
               Kuna uue ühise põllumajanduspoliitikaga lisanduvad muudatused ka koolidele puuvilja jagamise kava üldeelarvesse, tuleks pikendada 30. juunini 2014 ka komisjoni tähtaega, mis ajaks ta peab otsustama ajavahemikuks 1. augustist 2014 kuni 31. juulini 2015 antava abi lõpliku eraldamise üle ning mis on sätestatud määruse (EÜ) nr 288/2009 artikli 4 lõike 4 kolmandas lõigus.
            
         
               (6)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Erandina määruse (EÜ) nr 288/2009 artikli 4 lõikest 1 võivad liikmesriigid esitada oma strateegiad ja abitaotlused, mis hõlmavad ajavahemikku 1. augustist 2014 kuni 31. juulini 2015, hiljemalt 30. aprilliks 2014.
   2.   Erandina määruse (EÜ) nr 288/2009 artikli 4 lõike 4 kolmandast lõigust otsustab komisjon ajavahemikuks 1. augustist 2014 kuni 31. juulini 2015 antava abi lõpliku eraldamise üle 30. juuniks 2014.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Määrus kaotab kehtivuse 30. juunil 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  Komisjoni määrus (EÜ) nr 288/2009, 7. aprill 2009, milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses ühenduse abiga, mis antakse koolidele puuvilja jagamise kava raames puu- ja köögivilja, töödeldud puu- ja köögivilja- ning banaanitoodete jagamiseks haridusasutuste lastele (ELT L 94, 8.4.2009, lk 38).
   
      (3)  KOM(2011) 626 (lõplik).